เอ็มทีวีไทยแลนด์
เอ็มทีวีไทยแลนด์ () เป็นสถานีโทรทัศน์ทางดนตรีในประเทศไทย ปัจจุบันบริหารงานโดยบริษัท อันลิมิเต็ด คอนเท้นท์ จำกัด ออกอากาศครั้งแรกเมื่อวันที่ 1 พฤศจิกายน พ.ศ. 2544 โดยรายการแรกที่ออกอากาศคือรายการ "เอ็มทีวีไทยแลนด์ฮิตลิสต์" ดำเนินรายการโดย วีเจแองจี้ ส่วนมิวสิกวิดีโอเพลงแรกที่เปิดคือ เพลงพันธ์ทิพย์ ของโลโซ สำหรับกลุ่มเป้าหมายหลักของเอ็มทีวีไทยแลนด์คือวัยรุ่นกินอาณาเขตตั้งแต่วัยรุ่นตอนต้น-ตอนปลาย อายุตั้งแต่ 12-25 ปี และกลุ่มเป้าหมายรองคืออายุตั้งแต่ 25-35 ปี
แชนแนลวีไทยแลนด์
แชนแนลวีไทยแลนด์ ออกอากาศในทรูวิชั่นส์เรื่อยมาจนกระทั่งวันที่ 23 สิงหาคม 2556 บริษัท แชนแนลวี (มิวสิก) ประเทศไทย จำกัด ผู้ผลิตช่องรายการแชนแนลวีไทยแลนด์ ประกาศยุติการดำเนินธุรกิจ และยุติข้อตกลงที่ว่าให้แชนแนลวีไทยแลนด์ออกอากาศในทรูวิชั่นส์ที่เดียว โดยยังคงให้ออกอากาศในทรูวิชั่นส์จนถึงวันที่ 31 สิงหาคม 2556 แชนแนลวีไทยแลนด์หมดสัญญากับทรูวิชั่นส์พอดี